stanford-oval/wikipedia huggingface dataset:
מכלן
הערות שוליים

↑  Kazerne Dossin, TRACESOFWAR (בהולנדית)
↑  Alan Hope, Mechelen keeps centuries-old carillon tradition alive and well, FLANDERSTODAY, ‏28/7/2019 (באנגלית)
1 2  Guy Delmarcel, An Volckaert, Flemish tapestries An Art On A European Scale, Flemish Tapestries, Five Centuries of tradition, 1995, Luxemburg: Luxemburg, 1995, עמ' 13. (באנגלית)
↑  a,a, Triumph of De Wit, FLANDERSTODAY, ‏28/7/2019 (באנגלית)
| --- | --- |
בקרת זהויות :  NLI: 987007552496805171  BNE: XX454980  BnF: cb119588361 (data)  GND: 4074654-9  ISNI: 0000 0004 0456 8699  LCCN: n80086435  MusicBrainz: f05e07a9-0ea2-4b8e-9538-370456752089  NKC: ge523280  SUDOC: 027578224  VIAF: 312798307   WorldCat (עם VIAF): 312798307 
ערך זה הוא קצרמרבנושא גאוגרפיה של בלגיה ובנושא יישובים באירופה. אתם מוזמנים לתרום לוויקיפדיה ו.
מנת דגל

מנת הדגל של מסעדת "חדר האוכל" של השף עומר מילר: קרם חצילים בדבש תמרים וצנובר קלוי
מְנת דגל (באנגלית: Signature dish, בתרגום חופשי לעברית: "מנה המהווה חתימה") היא מתכון המזוהה עם שף מסוים או מסעדה מסוימת. באופן אידיאלי המנה אמורה להיות ייחודית לשף ומזוהה גם במבחן טעימה הנעשה בעיניים עצומות.
מנת הדגל יכולה להשתנות עם הזמן, ולשף או מסעדה יכולה להיות יותר ממנת דגל אחת, היא גם יכולה להיות חלק מרשת מסעדות ארצית או כלל עולמית (כדוגמת ההמבורגר הספרדי ברשת המזון המהיר בורגראנץ').
במקרים מסוימים יכולות מנות דגל להיחשב למנות אזוריות. במצב זה, עשויה מנת הדגל להיות חלק מהמנה המקומית או המאכל הלאומי.
מנות דגל יכולות להיות משופעות מרכיבים, או בעלות מרכיבים בודדים, אך דרך הכנתן או שילוב המרכיבים מובילים לתוצאה ייחודית. מנות דגל יכולות להיות מתכונים מוכרים היסטוריים (הרבה לפני הולדת המסעדה או השף) המוכנים בצורה ייחודית על ידי השף או המסעדה.
מנת הדגל היא המקבילה הקולינרית של סגנון אמנותי מובחן בציור, פיסול, שירה וכדומה.
דוגמאות ידועות

סלט וולדורף של מלון היוקרה וולדורף אסטוריה.
עוגת זאכר טורט של הקונדיטור האוסטרי פרנץ זאכר.
מתכון השוקרוט של מסעדת בופנז'ה הפריזאית.
מנת כבד ברווז חם מוקפץ עם ענבי שאסלה של מסעדת רלה דה לה פוסט.
הערות שוליים

↑  Ducks - Australian Nut Processors, Ducks Nuts Co, מאורכב בארכיון האינטרנט, ‏2008-09-05 (באנגלית)
מפרץ אביסנה

| --- | --- |
אין תמונה חופשית
 מידע כללי
 על שם:  אבן סינא 
 סוג:  מפרץ 
 מידע נוסף
 קואורדינטות:  64°26′00″S 62°23′00″W﻿ / ﻿64.4333°S 62.3833°W﻿ / -64.4333; -62.3833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ אביסנה(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ אביסנה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ אביסנה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ אביסנה
 
מפרץ אביסנה (באנגלית: Avicenna Bay) הוא מפרץ קטן בצידו המזרחי של האי ברבנט, בארכיפלג פאלמר שבאנטארקטיקה.
המפרץ ממוקם 2.4 קילומטרים דרומית-מזרחית מנקודת ד'אורסל.
היסטוריה > גילוי המפרץ

המפרץ התגלה ומופה לראשונה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899) בפיקודו של אדריאן דה ז'רלאש.
משלחת הסקר האווירי של שטחי חסות איי פוקלנד צילמה מהאוויר את האזור בשנים 1956–1957, והמפרץ מופה בהתבסס על תצלומים אלה בשנת 1959
היסטוריה > מקור השם

הוועדה המייעצת לשמות אנטארקטיים של בריטניה קראה למפרץ על שם אבן סינא שהיה רופא, פילוסוף ומדען פרסי, ונחשב לאחד מגדולי הרופאים שהיו אי פעם (הידוע בשפות אירופיות בשם אביסנה).
שם זה ניתן בדומה לאתרים רבים אחרים באזור, אשר נקראו על שמם של חלוצים בתחום הרפואה.
הערות שוליים

1 2 3 4 5  מידע גאוגרפי והיסטורי
1 2  מידע היסטורי על גילוי המפרץ
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
מייקל וילבון

| --- | --- |

 לידה:  19 בנובמבר 1958 (בן 65) שיקגו, ארצות הברית 
 מדינה:  ארצות הברית ארצות הברית
 השכלה:  אוניברסיטת נורת'ווסטרן
 תקופת הפעילות:  מ-1979
 קישורים חיצוניים
 טוויטר:  RealMikeWilbon
 
מייקל ריי וילבון (באנגלית: Michael Ray Wilbon; תעתיק פונטי /ˈwɪlbɒn/; נולד ב-19 בנובמבר 1958) הוא פרשן ספורט ב-ESPN, בעבר היה בעל טור ב"וושינגטון פוסט". הוא מארח את "Pardon the Interruption" ב-ESPN עם טוני קורנהייזר (אנ') מאז 2001.
ביוגרפיה

וילבון גדל בסאות' סייד של שיקגו שבאילינוי, בנם של מוכר ומורה בבית ספר ציבורי. הוא סיים את לימודיו התיכוניים בשנת 1976 וקיבל תואר בעיתונות בשנת 1980 מבית הספר לעיתונאות של אוניברסיטת נורת'ווסטרן. בהיותו בקולג', כתב וילבון בעיתון האוניברסיטאי "The Daily Northwestern".
ביוגרפיה > עיתונות כתובה

וילבון החל לעבוד ב"וושינגטון פוסט" בשנת 1980 לאחר התמחות בקיץ בעיתון בשנים 1979 וב-1980. הוא סיקר ספורט מכללות, את ה-MLB, את ה-NFL ואת ליגת ה-NBA, לפני שהפך לבעל טור במשרה מלאה בפברואר 1980. טורו ב"פוסט", שעסק בתרבות הספורט ובמשחק עצמו, הופיע עד ארבע פעמים בשבוע עד שעזב את "וושינגטון פוסט" והחל לעבוד במשרה מלאה ב-ESPN, ב-7 בדצמבר 2010.
וילבון סקר עשר אולימפיאדות קיץ וחורף עבור "וושינגטון פוסט", כל סופרבול מאז 1987, כמעט כל פיינל פור של טורניר אליפות המכללות בכדורסל מאז 1982 וכל גמר NBA בכל שנה מאז 1987. הוא היה גם הכתב היחיד שאינו מהוואי שסיקר את המשחק שבו הדיחה קבוצת הכדורסל של אוניברסיטת צ'מינייד (אנ') מהונולולו, ששיחקה אז ב-NAIA לקולג'ים קטנים, את המדורגת ראשונה ב-NCAA, אוניברסיטת וירג'יניה, בשנת 1982 (הוא היה בהונולולו כדי לסקר משחק פוטבול).
במהלך זמנו ב"פוסט", זכה וילבון למוניטין של אחד מ"הכותבים הטובים ביותר בעיתונים האמריקניים עד לדדליין", כלומר הכותבים שאינם מחברים כתבות מקיפות על נושאים שונים, אלא מסקרים באופן קבוע, מדי יום, את נושא הסיקור שלהם. בשנת 2001 נבחר וילבון לבעל הטור הטוב ביותר בנושא ספורט על ידי חברת העיתונאים המקצועיים (אנ').
וילבון התפרסם יותר כאיש ESPN מאשר ככתב ב"פוסט" מאז החל להופיע בתוכניות הערוץ, להקליט ולכתוב עבורו. ב-7 בדצמבר 2010 הוא כתב את הטור האחרון שלו ב"וושינגטון פוסט", והמשיך לעבוד במשרה מלאה ב-ESPN וב-ABC.
ביוגרפיה > טלוויזיה

וילבון הופיע בתוכנית "The Sports Reporters" ובתוכניות אחרות בערוץ הכבלים של ESPN, וב-22 באוקטובר 2001 החל להנחות את תוכנית הפרשנים היומית "Pardon the Interruption" עם טוני קורנהייזר. וילבון השתתף גם בתוכנית "NBA Countdown" של ABC, שמשודרת לפני משחקי ליגת ה-NBA (הוא הנחה את התוכנית לצד ג'יילן רוז, ביל סימונס ומג'יק ג'ונסון).
וילבון הופיע מדי שבוע בערוץ WRC-TV בוושינגטון די. סי. יחד עם מנהל הספורט של WRC ג'ורג' מייקל (אנ'), ושחקני הפוטבול לשעבר ג'ון ריגנס וסוני ג'ורגנסן בתוכנית "Redskins Report" במהלך עונת הפוטבול. הוא גם הופיע עם מייקל, כתב הכדורסל של USA Today דייוויד דופרי (Dupree) וטוני קורנהייזר בתוכנית "Full Court Press" במהלך עונת הכדורסל. שתי התוכניות בוטלו בדצמבר 2008 בגלל קיצוץ בתקציב.
בסוף 2006 הסכים וילבון להארכת חוזה רב-שנתית עם ESPN. לאחר קבלת החוזה, ביקש וילבון להתפטר מה"פוסט", אבל יו"ר העיתון דונלד גרהאם (אנ') והעורך בפועל לאונרד דאוני (אנ') ביקשו ממנו להישאר. לאחר מכן, קיבלה ESPN עדיפות כאשר נתקל בסתירה בין מטלותיו בעיתון למטלותיו ברשת. הסכסוך הגדול הראשון התרחש ב-4 בפברואר 2007, כאשר וילבון סקר משחק של דטרויט פיסטונס נגד קליבלנד קאבלירס במקום את סופרבול XLI.
חיים אישיים

וילבון מתגורר בבת'סדה שבמרילנד, ויש לו בית מגורים נוסף בסקוטסדייל שבאריזונה. בנם הראשון של וילבון ושל אשתו שריל ג'ונסון וילבון נולד ב-2008. כתבת חדשות ABC לשעבר קרול סימפסון (אנ') היא בת דודתו של וילבון.
וילבון לקה בהתקף לב ב-27 בינואר 2008. לאחר שהתלונן על כאבי חזה הוא נלקח לבית חולים בסקוטסדייל, ושם ביצעו רופאים אנגיופלסטיה. וילבון הוא גם חולה סוכרת מסוג 2.
וילבון הוא חבר טוב של כוכב ה-NBA לשעבר צ'ארלס בארקלי, וערך וכתב את ההקדמה לספריו "I May Be Wrong But I Doubt It" ו-"Who's Afraid of a Large Black Man?‎" שהיו שניהם רבי מכר של "הניו יורק טיימס".
הערות שוליים

1 2  Otis, Allison (29 באפריל 2014). "ESPN's Michael Wilbon on childhood, sports and 'Pardon the Interruption'". Peninsula Press. {{cite web}}:  (עזרה)
↑  Elfin, David (בספטמבר–באוקטובר 2014). "Michael Wilbon: sports writer turned TV star". Bethesda Magazine (באנגלית). {{cite news}}:  (עזרה)
↑  "Pardon the Interruption with Tony Kornheiser and Michael Wilbon". ESPN.com.
1 2  Wilbon, Michael (7 בדצמבר 2010). "For Michael Wilbon, a fond farewell to The Post". Washington Post. {{cite news}}:  (עזרה)
↑  Bolch, Ben (19 בנובמבר 2011). "Improbable basketball victory by small college in Hawaii still resonates". Los Angeles Times. {{cite news}}:  (עזרה)
↑  Mansfield, Stephanie (5 באוגוסט 2002). "Revenge of the Words: The yak attacks of Tony Kornheiser and Michael Wilbon on ESPN's 'Pardon the Interruption' prove that friends make the best arguments". Sports Illustrated. {{cite news}}:  (עזרה)
↑  "Pardon the Interruption!: A Talk with Michael Wilbon". אורכב מ-המקור ב-1 בספטמבר 2006. {{cite web}}:  (עזרה)
↑  Shapiro, Leonard (29 בדצמבר 2008). "Leonard Shapiro: Loss of Michael Is a Truly Deep Cut". The Washington Post. {{cite news}}:  (עזרה)
1 2  Jaffe, Harry (2007-01-25). "Will Wilbon's $8-Million TV Deal Make Him a Stranger at the Post?". Washingtonian.
↑  Michael McCarthy (27 בדצמבר 2006). "Wilbon now more of an ESPN guy". USA Today. {{cite news}}:  (עזרה)
↑  Mitchell, Fred (26 במרץ 2008). "Word on the Street". Chicago Tribune. אורכב מ-המקור ב-4 ביוני 2008. {{cite news}}:  (עזרה)
↑  Kornheiser, Tony; Wilbon, Michael (21 באוקטובר 2002). "The Chat House". The Washington Post. אורכב מ-המקור ב-23 בנובמבר 2002. {{cite web}}:  (עזרה)
↑  Martin, Michael (29 ביוני 2009). "Sports Writer Turns Attention to Heart Disease". NPR (באנגלית). {{cite news}}:  (עזרה)
↑  Sports Media Watch: ESPN's Wilbon has heart attack., sportsmediawatch.blogspot.com
↑  Wilbon, Michael (1 בפברואר 2008). "A life-changing turn of events". The Washington Post. {{cite news}}:  (עזרה)
↑  Wilbon, Michael (5 במרץ 2010). "Hoyas star Austin Freeman is far from alone in living with diabetes". The Washington Post. {{cite news}}:  (עזרה)
| --- | --- |
בקרת זהויות :  NLI: 987007600136505171  ISNI: 0000 0000 3806 3657  LCCN: n2002107059  VIAF: 31362764   WorldCat (עם VIAF): 31362764
מכמונת מהירות

מכמונת מהירות היא מכשיר המשמש לאכיפה של מהירות הנסיעה המותרת של כלי רכב. ישנם סוגים שונים של מכמונות מהירות, המבוססים על עקרונות פיזיקאליים שונים, ודרכי הפעלה שונות - באופן אוטומטי או ידנית על ידי שוטר.
סוגי מכמונות מהירות > מדידה באמצעות לייזר

מכמונות מהירות מסוג זה משתמשות בפולסים של לייזר באור תת-אדום על-מנת למצוא את מרחק הרכב מהמכשיר בהפרשי זמן קצרים וקבועים מראש, וע"י כך לחשב את מהירות הנסיעה. המכשיר מופעל ידנית על ידי שוטר, בדרך-כלל ממרחק של כמה מאות מטרים. אם המכשיר מראה שמהירות נסיעת הרכב גבוהה מהקבוע בחוק, השוטר יסמן לנהג לעצור, וייתן לו את העונש הקבוע בחוק באותה מדינה - אזהרה, קנס, הזמנה למשפט או אף שלילת רישיון והחרמת הרכב. המכשיר נכנס בעולם בשנות ה-90 של המאה ה-20, וגם בישראל, אך ב-2001 הוגשה עתירה לבית המשפט העליון על מידת אמינותו. בספטמבר 2003 קבע בית הדין לתעבורה בירושלים כי תוצאות המדידה של אקדח הלייזר קבילות בבית משפט. במקביל הוגשה עתירה בטענה שקרן הלייזר של מד המהירות עלולה לפגוע בעיני הנוסעים.
בשנת 2009 שוב הוגשה עתירה בעניין אמינות מד מהירות הלייזר שבידי משטרת ישראל
ב-2 בינואר 2018 חשף מפקד אגף התנועה, ניצב דורון ידיד שהמשטרה החלה לערוך ניסוי שבמסגרתו נהג שיצולם במצלמות האכיפה בכבישים כשהוא נוסע במהירות מופרזת או באור אדום יקבל מסרון על כך שהוא ביצע עבירה - עוד לפני קבלת הדו"ח.
בישראל, על פי פסיקת בית המשפט, ניתן להרשיע אדם באמצעות קריאת מהירות של מד-לייזר אך ורק אם המדידה נעשתה ממרחק של פחות מ-300 מטרים, והמכשיר עבר כיול באותו יום.
סוגי מכמונות מהירות > מדידה באמצעות אפקט דופלר

מכמונות מהירות מסוג זה הן למעשה גרסה מזערית של מכ"ם דופלר, המשתמש באפקט דופלר על-מנת למצוא את מהירות הנסיעה. המכשיר משדר גל אלקטרומגנטי בתדר מסוים אל עבר כלי רכב אשר מגיע ממולו, ובעקבות אפקט דופלר, לגל המוחזר תדר מעט שונה. באמצעות מדידת הפרש התדרים, ניתן לחשב את מהירות הנסיעה. מכמונות מסוג זה קיימות בתצורה ידנית או אוטומטית.
סוגי מכמונות מהירות > מדידה באמצעות אפקט דופלר > הפעלה ידנית

המכשיר הידני דומה בצורתו לאקדח, וכולל בתוכו גם מצלמה. השוטר מכוון את המכשיר לכיוון רכב שמגיע מולו, ואם הרכב נוסע במהירות קבועה מעל המותר בחוק - המכשיר מצלם את חזית הרכב (ואת לוחית הרישוי שלו), ומאוחר יותר מתבצע מעבר על התמונות ושליחת קנסות.
סוגי מכמונות מהירות > מדידה באמצעות אפקט דופלר > הפעלה אוטומטית

מכמונות מהירות אוטומטיות מוצבות בצידי הדרכים, בדרך-כלל בשולי כבישים מהירים, והן מכוונות מראש לצלם רק רכבים שנוסעים במהירות גבוהה מהמותר בחוק עבור אותו קטע כביש ספציפי. עקב מחירן הגבוה של מכמונות אלו, ועל-מנת ליצור הרתעה גדולה יותר, נוהגים גורמי אכיפת החוק לפזר מספר גדול של מכשירי דמה, הזהים בצורתם למכמונת מהירות אך חלולים מבפנים. ממבט חטוף לא ניתן להבדיל בין מכמונת אמיתית לבין דמה, ובכך נוצרת הרתעה שמונעת מנהגים מלעבור על החוק.
בשנים 2011–2012, התקין אגף התעבורה של משטרת ישראל עשרות מצלמות מהירות חדישות הפועלות באופן אוטומטי. בנובמבר 2013 הסכימה המשטרה לפרסם רשימה מלאה שלהם ומיקומם.
במרץ 2018 נחשף כי למצלמות המהירות שהתקינה משטרת ישראל אין תו תקן ישראלי, ולכן טענו נהגים שהן לא אמינות, אף על פי שהן מופעלות באירופה בהצלחה כ-15 שנים. עקב כך זיכה בית המשפט 21 נהגים מעבירות תנועה. אולם מיד אחר כך הודיע מכון התקנים הישראלי שבבדיקה שנערכה נמצא שמצלמות אמינות, וגם בדיקה שערך הטכניון קבע שהן אמינות.
סוגי מכמונות מהירות > מדידה באמצעות מהירות ממוצעת

בכבישי אגרה אוטומטיים, העושים שימוש בטכנולוגיית זיהוי מספר הרכב מתוך תמונה על-מנת לגבות את אגרת הדרך, ניתן לחשב בקלות את המהירות הממוצעת של הרכב בקטע דרך ידוע מראש. אם המהירות הממוצעת של כלי הרכב לאורך קטע דרך מסוים עולה על המהירות הקבועה בחוק, הנהג מקבל קנס. שיטה זו נהוגה בצרפת. בישראל, נכון ל-2018, הכבישים בהם קיימת מערכת אוטומטית לזיהוי לוחיות רישוי הם כביש 6, מנהרות הכרמל והנתיב המהיר בכביש 1, אולם נכון ל-2010 לא נעשה במערכת זו שימוש על-מנת לאכוף מהירות נסיעה.
ראו גם

מדידת מהירות
כביש מהיר
בטיחות בדרכים
הערות שוליים

↑  מד מהירות לייזר, באתר גלובס, 24 ביולי 2005
↑  יוסי ורטר, חידושים והמצאות - אקדח לייזר יחליף את מכמונת המהירות, חדשות, 23 באוקטובר 1991
↑  עו"ד נח צבי, ‏הוכחה אמינות מד המהירות המשטרתי, באתר גלובס, 4 באפריל 2000
דניאל שמיל, השימוש במד מהירות לייזר הוקפא בעקבות תאונה בה נפגע שוטר שהפעיל את המכשיר, באתר TheMarker‏, 30 במרץ 2008
↑  צבי הראל, בית המשפט העליון ידון בסוגיית אמינותו של מד מהירות הלייזר, באתר הארץ, 18 במאי 2001
↑  אסף בר-שי, השופט חן: אקדח הלייזר אמין, באתר TheMarker‏, 12 בספטמבר 2003
↑  שמואל דקלו, ‏"קרן הלייזר של מד מהירות כלי הרכב עלולה לפגוע בעיני הנוסעים", באתר גלובס, 22 במאי 2003
↑  נועם שרביט, ‏האם ביהמ"ש מחץ את "הדבורה", מד המהירות של משטרת התנועה?, באתר גלובס, 14 בספטמבר 2009
נועם שרביט, ‏ביהמ"ש: מד המהירות "דבורה" אמין, אך אופן הפעלתו יביא לזיכוי נהגים, באתר גלובס, 14 בספטמבר 2009
↑  רענן בן צור, פיילוט במשטרה: נתפסת במצלמה מבצע עבירת תנועה? קבל SMS, באתר ynet, 2 בינואר 2018
↑  גיא ברלס‏, זכאי מחמת הספק, באתר וואלה, 22 בפברואר 2007
↑  דובי בן גדליהו, ‏חיסכו אלפי שקלים בשנה: המיקומים המדויקים בהם הותקנו מצלמות מהירות חדשות בכבישים וברמזורים, באתר גלובס, 25 במאי 2011
דניאל שמיל, כל מה שצריך לדעת על מצלמות הכבישים החדשות, באתר TheMarker‏, 5 בפברואר 2012
דניאל שמיל, בקרוב: 21 מצלמות מהירות חדשות; צפו במיקומים, באתר TheMarker‏, 23 בדצמבר 2012
↑   דניאל שמיל, המשטרה פירסמה רשימה מלאה של מצלמות מהירות המוצבות בכבישים, באתר TheMarker‏, 26 בנובמבר 2013
↑  משה ליכטמן, ‏המשטרה מודה: חלק ממצלמות המהירות לא אמינות, באתר גלובס, 20 במרץ 2018
↑  דניאל שמיל וגיא גרימלנד, דור חדש של מצלמות מהירות מזהה חמש עבירות תנועה בו זמנית, באתר הארץ, 7 בנובמבר 2010
1 2  אלה לוי-וינריב, ‏מחדל מצלמות המהירות: ביהמ"ש זיכה 21 נהגים מעבירות תנועה, באתר גלובס, 6 בספטמבר 2018
 אפרת נוימן, בית המשפט קבע: לא הוכח שמצלמות המהירות אמינות - 21 נהגים זוכו, באתר TheMarker‏, 6 בספטמבר 2018
↑  משה ליכטמן, ‏מצלמות המהירות חוזרות? "נמצאו עם אמינות גבוהה", באתר גלובס, 29 באוגוסט 2018
שוטר תנועה ישראלי מודד מהירות של רכב נוסע באמצעות מכמונת מהירות ידנית המבוססת לייזר
שוטר אמריקאי מודד מהירות של רכב נוסע באמצעות מכמונת מהירות ידנית מבוססת לייזר
מכמונת מהירות אוטומטית המבוססת על אפקט דופלר, נפוצה באנגליה ואוסטרליה ודומה מאוד למכמונת מהירות מסוג מולטנובה שנמצאת בשימוש על ידי משטרת ישראל
ממלכת בוואריה

ערך זה עוסק במדינה היסטורית בגרמניה. אם התכוונתם לאחת ממדינות גרמניה הנוכחיות, ראו .
ממלכת בוואריה (בגרמנית: Königreich Bayern; קֶניגְרַייךְ בָאיֶירְן) הייתה ממלכה שהתקיימה בין השנים 1806–1918 כחברה עצמאית במסגרת הקונפדרציה של הריין. בשנת 1871 שויכה לאימפריה הגרמנית והתקיימה כמדינה חופשית במסגרתה, עד תום מלחמת העולם הראשונה וויתורו של המלך לודוויג השלישי על כס המלוכה בשנת 1918. בשטחה מתקיימת כיום מדינת בוואריה בשטח גרמניה.
היסטוריה > רקע

העדויות הראשונות בכתב להתיישבות באזור בוואריה של היום נמצאו בכתבים רומאיים, ואיזכרו התיישבות קלטית כחלק מהחברה הטנאית (La Tène). בתקופה הרומאית והקדם-רומאית אזור בוואריה התחלק בין פרובינציית רייטיה ואזור וינדליקה.
במאה ה-5 אזורי דרום גרמניה, מזרח אוסטריה ושווייץ של ימינו, היו בשליטת הקיסרות הרומית והיו הבמה לנדידה מרובה של שבטים ומתיישבים מחוץ לפרובינציות. לפי אחת התאוריות למקור השם 'בוואריה', השם מגיע מגלגול של השם הלטיני 'בואיוהימום' (Boiohaemum), שם אשר מיוחס לשבט הבוֹאִי הקלטי אשר שכן במרכז אירופה, בדומה לגלגול שמו של חבל בוהמיה.
ההתייחסות לאזור כבוואריה ולמתיישבים בו כבווארים נמצא לראשונה בכתבים פרנקים ובכתביהם של היסטוריון המאה ה-6 יורדנס והבישוף ונאנטיוס פורטונאטוס אשר תיאר את מסעו באזור. חפירות ארכאולוגיות של המאה ה-5 וה-6 באזור מצביעות על התיישבות בעלת אופי הנשאב ממספר רב של תרבויות באזור. גישתם כיום של חוקרים רבים נוטה לכיוון הסברה כי התרבות הבווארית אינה הומוגנית ביסודה, אך נוצרה מאוסף תרבויות וגובשה לתוך חברה אחת מתוך נסיבות התקופה.
בשנת 550 הוקמה דוכסות בוואריה על ידי גריבולד הראשון, דוכס בוואריה בן למשפחת המלוכה האגילולפינגית (Agilolfing). הדוכס גריבולד היה או פרנקי או אולי אף נבחר מבין העם הבווארי, שושלתו המשיכה לשלוט בבוואריה תחת חסותם של הפרנקים עד שנת 778.
במהלך המאה ה-8 היחסים בין הדוכסים הבווארים והמלוכה הפרנקית היו בעיקר מתוחים, למשך מספר שנים אפילו הצליחה בוואריה להשיג עצמאות יחסית, אך לבסוף האחיזה הפרנקית בבוואריה הייתה על העליונה. בשנת 749, ירש טסילו השלישי, דוכס בוואריה את הדוכסות הבווארית ומספר שנים אחר כך החל לפעול באופן עצמאי וסירב במספר מקרים לשתף פעולה עם המלך הפרנקי קרל הגדול, מה שהוביל את הפרנקים בשנת 788 להסרת טסילו השלישי מכס הדוכסות וביטול שושלת המלוכה האגילולפינגית, במקום נמלכו דוכסים משושלת המלוכה הפרנקית. בין השנים 788–843 הייתה בוואריה חלק מהאימפריה הפרנקית. בשנת 843, לאחר מלחמה על ירושת האימפריה בין נכדיו של קרל הגדול, נחתם חוזה ורדן, שחילק למעשה את האימפריה בין השלושה. בוואריה הייתה עכשיו לדוכסות בממלכתו המזרחית של לודוויג הגרמני, הממלכה שתהיה הבסיס לאימפריה הרומית הקדושה.
במשך 400 השנים הבאות, מספר רב של שושלות ובתי מלוכה שונים החליפו את השליטה בבוואריה. שטחה של הדוכסות אף הוא השתנה לא מעט, עם רכישות טריטוריאליות שונות וחלוקות בין יורשים. בשנת 976 איבדה בוואריה טריטוריות נרחבות בדרום ובדרום-מזרח הדוכסות, כתוצאה ממרידתו של היינריך השני. בין הטריטוריות האלו הייתה 'אוֹסטרִיכִי' או 'הממלכה המזרחית', טריטוריה זאת קיבלה מעמד של דוכסות בפני עצמה, דוכסות שהפכה לימים לאוסטריה.
במהלך מלחמת שלושים השנים לחם מקסימיליאן הראשון, דוכס בוואריה לצד פרדיננד השני, קיסר האימפריה הרומית הקדושה, ובתמורה לכך קיבל ב-25 בפברואר 1623 את נסיכות הבוחר מפפאלץ, במקום פרידריך החמישי, הנסיך הבוחר מפפאלץ שהובס, ובנוסף, שודרגה דוכסות בוואריה למעמד של נסיכות הבוחר.
מלכי בוואריה

מקסימיליאן הראשון יוזף (1805–1825)
לודוויג הראשון (1825–1848): ויתר על השלטון במהלך המהפכה של 1848.
מקסימיליאן השני (1848–1864)
לודוויג השני (1864–1886)
אוטו (1886-1913): במהלך שלטונו שלטו בפועל עוצרים, משום שנחשב למשוגע.
הנסיך עוצר - לואיטפולד (1886-1912)
הנסיך עוצר - לודוויג השלישי (1912-1913)
לודוויג השלישי (1913-1918): המלך האחרון, המלוכה התבטלה במהפכת 1918.
הערות שוליים

↑  שהייתה אף היא בשליטת בית ויטלסבאך.
↑  בעת שכבש נפוליאון את גרמניה, הוא איחד עשרות דוכסויות ונסיכויות קטנות לכדי כ-30 מדינות, ולאחר שהאימפריה הרומית הקדושה בוטלה, איחד אותם נפוליאון תחת המשטר הצרפתי, איחוד שנקרא קונפדרציית הריין.
↑  כל המדינות צפונית לנהר המיין.
| מדינות הקיסרות הגרמנית (1871–1918) הקיסרות הגרמנית |
| --- | --- | --- |
| ממלכות | פרוסיה • בוואריה • סקסוניה • וירטמברג |  |
| דוכסויות גדולות | באדן • הסן • מקלנבורג-שוורין • מקלנבורג-שטרליץ • אולדנבורג • סקסוניה-ויימאר-אייזנך |  |
| דוכסויות | אנהלט • בראונשווייג • סקסוניה-אלטנבורג • סקסוניה-קובורג-גותה • סקסוניה-לאוונבורג (עד 1876) • סקסוניה-מיינינגן |  |
| נסיכויות | שאומבורג-ליפה • שוורצבורג-רודולשטדט • שוורצבורג-זונדרסהאוזן • ליפה • רויס הקו המבוגר • רויס הקו הצעיר • ולדק-פירמונט |  |
| ערים חופשיות | ליבק • המבורג • ברמן |  |
| שטחים אחרים | אלזס-לורן • מושבות גרמניות |  |
| --- | --- |
בקרת זהויות :  NLI: 987007564683005171 
המלך לודוויג הראשון.
מייק הנקה

מייק הנקה (בגרמנית: Mike Hanke, נולד ב-5 בנובמבר 1983 בהאם שבגרמניה המערבית) הוא כדורגלן עבר גרמני ששיחק בעמדת הקשר ההתקפי.
קריירת מועדונים > שאלקה 04

הנקה ערך את הופעת הבכורה שלו בבונדסליגה בעונת 2001/02 במדי שאלקה 04. הנקה שיחק בשאלקה עד לשנת 2005, כשהוא משחק לעיתים גם בקבוצת המילואים. בשנת 2002 סייע הנקה לשאלקה לזכות בגביע הגרמני, אך לא שיחק בגמר, בו ניצחה שאלקה 4-2 את באייר לברקוזן. לקראת עונת 2003/04 סייע הנקה לשאלקה לזכות בטורניר האינטרטוטו, ודרכו להעפיל לגביע אופ"א, אך הקבוצה הודחה על ידי ברונדבי בשלב מוקדם יחסית. בעונת 2004/05 שאלקה שוב העפילה לגביע אופ"א דרך זכייה באינטרטוטו בה לקח הנקה חלק. שאלקה צלחה את שלב הבתים, אך הודחה מיד אחריו על ידי שחטאר דונצק. בשתי עונות אלה הנקה הפך לשחקן הרכב חשוב בשאלקה, הן בליגה והן באירופה. בתום עונת 2004/05 עזב הנקה את שאלקה וחתם בוולפסבורג.
קריירת מועדונים > וולפסבורג

לבקשת מאמן וולפסבורג, תומאס שטרונץ, הנקה חתם בקבוצה בקיץ 2005, לאחר שהופיע עם נבחרת גרמניה בגביע הקונפדרציות שנערך בגרמניה. בעונתו הראשונה בקבוצה, הבקיע שמונה שערים ב-31 הופעות, והציג יכולת גבוהה, שהקנתה לו מקום בסגל של מאמן נבחרת גרמניה יורגן קלינסמן למונדיאל 2006 שנערך אף הוא בגרמניה. עונתו השנייה בקבוצה הייתה טובה אף היא, כשהנקה מבקיע שמונה שערים ב-22 הופעות, אך הוא סבל מפציעה בעונה זו. בתום העונה עזב הנקה את וולפסבורג ועבר להנובר 96.
קריירת מועדונים > הנובר 96

בקיץ 2007 חתם הנקה בהנובר 96, ושיחק במועדון במשך שלוש עונות וחצי. הנקה סייע למועדון להתבסס בבונדסליגה, ובשתי העונות הראשונות סיים הנקה עם המועדון במרכז הטבלה, במרחק ביטחון ממאבקי התחתית, כשבעונה הראשונה הוא מבקיע עשרה שערים, ובעונה השנייה הוא הבקיע ארבעה שערים. בעונת 2009/10 הנקה והאנובר הסתבכו במאבקי תחתית, כשהנקה הבקיע שני שערים בלבד, והקבוצה סיימה במקום ה-15, שתי נקודות בלבד מהמקום המוביל למשחקי המבחן. את עונת 2010/11 החל הנקה בהאנובר, והבקיע שלושה שערים בשבעה משחקים, אך במחצית העונה עבר לבורוסיה מנשנגלדבך.
קריירת מועדונים > בורוסיה מנשנגלדבך

הנקה שיחק בחצי השני של עונת 2010/11 בבורוסיה מנשנגלדבך, אך לא הצליח למנוע את הסתבכותה בתחתית, והקבוצה סיימה את העונה במקום ה-16 שמוביל למשחקי המבחן מול הקבוצה שמסיימת במקום השלישי בבונדסליגה השנייה. הנקה שותף בצמד משחקי המבחן מול בוכום, בהם בורוסיה מנשנגלדבך ניצחה 2-1 בתוצאה המצטברת, ונשארה בבונדסליגה. בעונת 2011/12 הפך הנקה לחלק חשוב מאוד במערך של הקבוצה, כשהוא מבקיע שמונה שערים ומסייע לקבוצה לסיים במקום הרביעי ולהעפיל אל הליגה האירופית. בעונת 2012/13 הנקה הבקיע ארבעה שערים ב-32 הופעות, והקבוצה סיימה במקום השמיני. בליגה האירופית בורוסיה מנשנגלדבך צלחה את שלב הבתים, אך הודחה מיד אחריו במפגש כפול מול לאציו. בתום עונה זו עבר הנקה לפרייבורג.
קריירת מועדונים > פרייבורג והמעבר לסין

הנקה עבר לפרייבורג מהבונדסליגה בהעברה חופשית מבורוסיה מנשנגלדבך בקיץ 2013. בעונה שלפני הגעת הנקה לקבוצה, פרייבורג סיימה במקום החמישי והרוויחה כרטיס לליגה האירופית, והנקה אמר שניתנה לו הזדמנות הן לשחק שוב באירופה, דבר שלא היה מתאפשר בבורוסיה מנשנגלדבך שסיימה שמינית בעונה הקודמת, והן לסייע לקבוצה חדשה בבנייה לקדם צעירים. הנקה שיחק עונה אחת בפרייבורג, צבר 15 הופעות והבקיע שני שערים בבונדסליגה, והקבוצה סיימה במקום ה-14, מרחק תשע נקודות מהמקום המוביל למשחקי המבחן. בליגה האירופית הקבוצה הודחה בשלב הבתים. לאחר עונה אחת בפרייבורג, עבר הנקה לליגת העל הסינית וחתם בגויז'ו רנהה, שם שיחק עונה אחת, והבקיע שער אחד ב-12 הופעות. בתום עונה זו, פרש הנקה ממשחק פעיל.